CELEX: 32008D0120
Language: el
Date: 2008-02-07 00:00:00
Title: 2008/120/ΕΚ: Απόφαση της Επιτροπής, της 7ης Φεβρουαρίου 2008 , για την τροποποίηση του παραρτήματος Δ της οδηγίας 88/407/ΕΟΚ του Συμβουλίου και της απόφασης 2004/639/ΕΚ όσον αφορά τους όρους εισαγωγής σπέρματος βοοειδών [κοινοποιηθείσα υπό τον αριθμό Ε(2008) 409] (Κείμενο που παρουσιάζει ενδιαφέρον για τον ΕΟΧ)

16.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/63
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 7ης Φεβρουαρίου 2008
   για την τροποποίηση του παραρτήματος Δ της οδηγίας 88/407/ΕΟΚ του Συμβουλίου και της απόφασης 2004/639/ΕΚ όσον αφορά τους όρους εισαγωγής σπέρματος βοοειδών
   [κοινοποιηθείσα υπό τον αριθμό Ε(2008) 409]
   (Κείμενο που παρουσιάζει ενδιαφέρον για τον ΕΟΧ)
   (2008/120/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 8 παράγραφος 1, το άρθρο 10 παράγραφος 2 πρώτο εδάφιο, το άρθρο 11 παράγραφος 2 και το άρθρο 17 δεύτερο εδάφιο,
   Εκτιμώντας τα ακόλουθα:
   
               (1)
            
            
               Η οδηγία 88/407/ΕΟΚ καθόρισε τις απαιτήσεις υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών και δημιούργησε τα υποδείγματα κτηνιατρικών πιστοποιητικών για τις ενδοκοινοτικές συναλλαγές του εν λόγω εμπορεύματος.
            
         
               (2)
            
            
               Η οδηγία 2003/43/ΕΚ του Συμβουλίου (2) τροποποίησε την οδηγία 88/407/ΕΟΚ με την εισαγωγή, μεταξύ άλλων, κέντρων αποθήκευσης σπέρματος και προϋποθέσεων για την επίσημη έγκριση και την επίσημη επίβλεψη των εν λόγω κέντρων.
            
         
               (3)
            
            
               Η απόφαση 2004/639/ΕΚ της Επιτροπής, της 6ης Σεπτεμβρίου 2004, για τη θέσπιση των όρων εισαγωγής σπέρματος βοοειδών (3) καθορίζει τα υποδείγματα κτηνιατρικών πιστοποιητικών για τις εισαγωγές σπέρματος βοοειδών στην Κοινότητα. Η εν λόγω απόφαση πρέπει να αναπροσαρμοστεί σύμφωνα με την οδηγία 88/407/ΕΟΚ, ενώ πρέπει και να συμπληρωθεί ο κατάλογος των τρίτων χωρών από τις οποίες τα κράτη μέλη εγκρίνουν τις εισαγωγές σπέρματος βοοειδών.
            
         
               (4)
            
            
               Επιπλέον, πρέπει να εισαχθούν τα υποδείγματα κτηνιατρικών πιστοποιητικών για τις ενδοκοινοτικές συναλλαγές και τις εισαγωγές σπέρματος βοοειδών που αποστέλλονται από εγκεκριμένα κέντρα αποθήκευσης σπέρματος έτσι ώστε να εξασφαλιστεί η πλήρης ιχνηλασιμότητα του εν λόγω σπέρματος στις ενδοκοινοτικές συναλλαγές.
            
         
               (5)
            
            
               Είναι σκόπιμο τα πιστοποιητικά να υποβάλλονται σύμφωνα με την τυποποιημένη διάταξη των κτηνιατρικών πιστοποιητικών που περιλαμβάνονται στην απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (4) και για την ευθυγράμμιση ορισμένων υγειονομικών απαιτήσεων.
            
         
               (6)
            
            
               Τα υποδείγματα πιστοποιητικών για τις ενδοκοινοτικές συναλλαγές σπέρματος βοοειδών που ορίζονται στο παράρτημα Δ της οδηγίας 88/407/ΕΟΚ πρέπει επίσης να τροποποιηθούν ώστε να λάβουν υπόψη την τυποποιημένη διάταξη των κτηνιατρικών πιστοποιητικών.
            
         
               (7)
            
            
               Συνεπώς, η οδηγία 88/407/ΕΟΚ και η απόφαση 2004/639/ΕΟΚ πρέπει να τροποποιηθούν ανάλογα.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Δ της οδηγίας 88/407/ΕΟΚ αντικαθίσταται από το κείμενο του παραρτήματος Ι της παρούσας απόφασης.
   Άρθρο 2
   Η απόφαση 2004/639/ΕΚ τροποποιείται ως εξής:
   
               1.
            
            
               Στο άρθρο 1, προστίθεται η ακόλουθη παράγραφος:
               «5.   Με την επιφύλαξη της παραγράφου 4, τα κράτη μέλη επιτρέπουν την εισαγωγή του σπέρματος που αναφέρεται στις παραγράφους 1 και 2 των βοοειδών που αποστέλλονται από εγκεκριμένα κέντρα αποθήκευσης σπέρματος, που πληροί τους όρους που ορίζονται στο υπόδειγμα κτηνιατρικού πιστοποιητικού στο παράρτημα ΙΙ μέρος 3 και συνοδεύεται από τέτοιο πιστοποιητικό δεόντως συμπληρωμένο.»
            
         
               2.
            
            
               Τα παραρτήματα Ι και ΙΙ αντικαθίστανται από το κείμενο του παραρτήματος ΙΙ της παρούσας απόφασης.
            
         Άρθρο 3
   Η παρούσα απόφαση εφαρμόζεται από την 1η Μαρτίου 2008.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Φεβρουαρίου 2008.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10. Οδηγία όπως τροποποιήθηκε τελευταία με την οδηγία 2006/16/ΕΚ της Επιτροπής (ΕΕ L 11 της 17.1.2006, σ. 21).
   
      (2)  ΕΕ L 143 της 11.6.2003, σ. 23.
   
      (3)  ΕΕ L 292 της 15.9.2004, σ. 21. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006 (ΕΕ L 362 της 20.12.2006, σ. 1).
   
      (4)  ΕΕ L 94 της 31.3.2004, σ. 63. Απόφαση όπως τροποποιήθηκε τελευταία με την απόφαση 2005/515/ΕΚ (ΕΕ L 187 της 19.7.2005, σ. 29).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ Δ
            ΥΠΟΔΕΙΓΜΑΤΑ ΚΤΗΝΙΑΤΡΙΚΩΝ ΠΙΣΤΟΠΟΙΗΤΙΚΩΝ ΓΙΑ ΤΙΣ ΕΝΔΟΚΟΙΝΟΤΙΚΕΣ ΣΥΝΑΛΛΑΓΕΣ
            
               ΠΑΡΑΡΤΗΜΑ Δ1
               Υπόδειγμα πιστοποιητικού που ισχύει για τις ενδοκοινοτικές συναλλαγές σπέρματος που έχει συλλεχθεί σύμφωνα με την οδηγία 88/407/ΕΟΚ του Συμβουλίου, όπως αυτή τροποποιήθηκε με την οδηγία 2003/43/ΕΚ, το οποίο έχει αποσταλεί από εγκεκριμένο κέντρο συλλογής σπέρματος
               
                  
               
                  
            
            
               ΠΑΡΑΡΤΗΜΑ Δ2
               Υπόδειγμα πιστοποιητικού που εφαρμόζεται από 1ης Ιανουαρίου 2006 στο ενδοκοινοτικό εμπόριο αποθηκευμένου σπέρματος βοοειδών που συλλέχθηκε, υπέστη επεξεργασία ή/και αποθηκεύτηκε πριν από τις 31 Δεκεμβρίου 2004 σε συμφωνία με τις διατάξεις της οδηγίας 88/407/ΕΟΚ που εφαρμόζεται έως την 1η Ιουλίου 2003 και αποτέλεσε αντικείμενο εμπορίας μετά την ημερομηνία αυτή σύμφωνα με το άρθρο 2 παράγραφος 2 της οδηγίας 2003/43/ΕΚ που αποστέλλεται από ένα εγκεκριμένο κέντρο συλλογής σπέρματος
               
                  
               
                  
               
                  
            
            
               ΠΑΡΑΡΤΗΜΑ Δ3
               Υπόδειγμα πιστοποιητικού που εφαρμόζεται στις ενδοκοινοτικές συναλλαγές σπέρματος το οποίο έχει αποσταλεί από εγκεκριμένο κέντρο αποθήκευσης ή εγκεκριμένο κέντρο συλλογής σπέρματος:
               
                           —
                        
                        
                           είτε συλλέχθηκε σύμφωνα με την οδηγία 88/407/ΕΟΚ του Συμβουλίου όπως τροποποιήθηκε από την οδηγία 2003/43/ΕΚ,
                        
                     
                           —
                        
                        
                           είτε συλλέχθηκε, υπέστη επεξεργασία ή/και αποθηκεύτηκε πριν από τις 31 Δεκεμβρίου 2004 σύμφωνα με τις διατάξεις της οδηγίας 88/407/ΕΟΚ του Συμβουλίου, που ισχύει έως την 1η Ιουλίου 2003, και αποτελεί αντικείμενο εμπορίας μετά την εν λόγω ημερομηνία σύμφωνα με το άρθρο 2 παράγραφος 2 της οδηγίας 2003/43/ΕΚ.
                        
                     
                  
               
                  
            »
      
   
   
      ΠΑΡΑΡΤΗΜΑ II
      «
            ΠΑΡΑΡΤΗΜΑ I
            Κατάλογος τρίτων χωρών από τις οποίες τα κράτη μέλη επιτρέπουν εισαγωγές σπέρματος βοοειδών
            
                        Κωδικός ISO
                     
                     
                        Χώρα
                     
                     
                        Περιγραφή περιοχής
                        (ενδεχομένως)
                     
                     
                        Συμπληρωματικές εγγυήσεις
                     
                  
                        AU
                     
                     
                        Αυστραλία
                     
                     
                         
                     
                     
                        Οι συμπληρωματικές εγγυήσεις που καθορίζονται στα σημεία II.5.4.1.2 και II.5.4.2.2 του πιστοποιητικού στο μέρος 1 του παραρτήματος ΙΙ είναι υποχρεωτικές.
                     
                  
                        CA
                     
                     
                        Καναδάς
                     
                     
                        Επικράτεια όπως περιγράφεται στο μέρος 1 του παραρτήματος Ι της απόφασης 79/542/ΕΟΚ (1) του Συμβουλίου.
                     
                     
                        Οι συμπληρωματικές εγγυήσεις που καθορίζονται στο σημείο II.5.4.1.2 του πιστοποιητικού στο μέρος 1 του παραρτήματος ΙΙ είναι υποχρεωτικές.
                     
                  
                        CH
                     
                     
                        Ελβετία
                     
                     
                         
                     
                     
                         
                     
                  
                        HR
                     
                     
                        Κροατία
                     
                     
                         
                     
                     
                         
                     
                  
                        NZ
                     
                     
                        Νέα Ζηλανδία
                     
                     
                         
                     
                     
                         
                     
                  
                        US
                     
                     
                        Ηνωμένες Πολιτείες
                     
                     
                         
                     
                     
                        Οι συμπληρωματικές εγγυήσεις που καθορίζονται στο σημείο II.5.4.1.2 του πιστοποιητικού στο μέρος 1 του παραρτήματος ΙΙ είναι υποχρεωτικές.
                     
                  
         
            ΠΑΡΑΡΤΗΜΑ II
            Υπόδειγμα κτηνιατρικών πιστοποιητικών για τις εισαγωγές και τις διαμετακομίσεις σπέρματος κατοικίδιων βοοειδών (για εισαγωγές που συλλέγονται σύμφωνα με την οδηγία 88/407/ΕΟΚ του Συμβουλίου όπως τροποποιήθηκε με την οδηγία 2003/43/ΕΚ)
            ΜΕΡΟΣ 1
            Υπόδειγμα πιστοποιητικού που ισχύει για τις εισαγωγές και διαμετακομίσεις σπέρματος που έχει συλλεχθεί σύμφωνα με την οδηγία 88/407/ΕΟΚ του Συμβουλίου όπως τροποποιήθηκε με την οδηγία 2003/43/ΕΚ, το οποίο έχει αποσταλεί από εγκεκριμένο κέντρο συλλογής σπέρματος
            
               
            
               
            
               
            ΜΕΡΟΣ 2
            Υπόδειγμα πιστοποιητικού που εφαρμόζεται από 1ης Ιανουαρίου 2005 στις εισαγωγές και διαμετακομίσεις αποθηκευμένου σπέρματος βοοειδών που συλλέχθηκε, υπέστη επεξεργασία και αποθηκεύτηκε πριν από τις 31 Δεκεμβρίου 2004 σε συμφωνία με τις διατάξεις της οδηγίας 88/407/ΕΟΚ που εφαρμόζεται έως την 1η Ιουλίου 2003, και εισήχθη μετά την 31η Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ, που αποστάλθηκε από ένα εγκεκριμένο κέντρο συλλογής σπέρματος
            
               
            
               
            
               
            
               
            ΜΕΡΟΣ 3
            Υπόδειγμα πιστοποιητικού που εφαρμόζεται στις εισαγωγές και διαμετακομίσεις σπέρματος το οποίο έχει αποσταλεί από εγκεκριμένο κέντρο αποθήκευσης ή εγκεκριμένο κέντρο συλλογής σπέρματος:
            
                        —
                     
                     
                        είτε συλλέχθηκε σύμφωνα με τους όρους της οδηγίας 88/407/ΕΟΚ του Συμβουλίου όπως τροποποιήθηκε με την οδηγία 2003/43/ΕΚ,
                     
                  
                        —
                     
                     
                        είτε συλλέχθηκε, υπέστη επεξεργασία και αποθηκεύτηκε πριν από τις 31 Δεκεμβρίου 2004 σύμφωνα με τις διατάξεις της οδηγίας 88/407/ΕΟΚ του Συμβουλίου, που ισχύει έως την 1η Ιουλίου 2003, και εισήχθη μετά την 31η Δεκεμβρίου 2004 σύμφωνα με το άρθρο 2 παράγραφος 2 της οδηγίας 2003/43/ΕΚ.
                     
                  
               
            
               
            
               
         »
      
         (1)  ΕΕ L 146 της 14.6.1979, σ. 15. Παράρτημα όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).